नई दिल्ली। दिल्ली में 1 जनवरी से 15 जनवरी तक लागू हो रहे ऑड-ईवन प्लान को लागू करने के लिए सीएम अरविंद केजरीवाल ने आज दिल्ली के स्कूली बच्चों से सहयोग की अपील की। उन्होंने बच्चों को पॉल्यूशन कम करने और ऑड-ईवन प्लान को कामयाब बनाने में मदद देने की शपथ बच्चों को भी दिलवाई।
यह कार्यक्रम सिविल लाइन के एक स्कूल में था और इस कार्यक्रम का प्रसारण दिल्ली के सभी स्कूलों में किया गया। कार्यक्रम में डिप्टी सीएम मनीष सिसोदिया और ट्रांसपोर्ट मिनिस्टर गोपाल राय भी मौजूद थे।
सीएम ने कार्यक्रम में और क्या-क्या कहा?
-सीएम ने बच्चों से कहा प्रदूषण की बड़ी वजह धूल-मिट्टी है।
-सीएम ने कहा कि हम 1 अप्रैल से दिल्ली की सड़कों पर की वैक्यूम क्लीनिंग की व्यवस्था करने जा रहे हैं।
-दिल्ली में रात में ट्रकों की एंट्री 9 की जगह अब 11 बजे से होगी
- कई ट्रकों को दिल्ली में नहीं आना होता लेकिन वह दिल्ली से होकर गुजरते हैं ऐसे ट्रक को बाहर से बाहरे ही जाने के लिए हम सड़कें बना रहे हैं।
-कंस्ट्रक्शन एक्टीविटी से भी बहुत धूल उड़ती है उसको कंट्रोल करने के लिए हमने नियम बनाए हैं।
-सीएम ने कहा कि अगर दिल्ली वाले चाहेंगे तो ही यह फार्मूला लागू हो पाएगा हम सबको डंडा मारके यह प्लान लागू नहीं करवा सकते।
-सीएम ने बच्चों से कहा कि अगर सड़क पर आप किसी को इस फार्मूले को तोड़ते पाएं तो जाकर टोकें।
-उन्होंने कहा कार शेयरिंग से भी बहुत फर्क पड़ेगा। सीएम ने कहा कि ट्रांसपोर्ट मिनिस्टर गोपाल राय उनके घर के पास रहते हैं मैं उनके साथ कार शेयर करूंगा।
-सीएम ने कहा कि हम जल्द ही सड़कों को री-डिजाइन करेंगे और साइकिल ट्रैक बनाएंगे
सीएम ने बच्चों को ये शपथ दिलाई
मैं शपथ लेता हूं
कि मैं अपने-अपने परिवार और दिल्ली के सभी लोगों के स्वस्थय जीवन के लिए दिल्ली को प्रदूषण मुक्त करूंगा और इसके लिए हर संभव प्रयास करूंगा। एक जनवरी से 15 जनवरी तक ऑड-ईवन सिस्टम को लागू करने के लिए मैं अपने माता-पिता और दोस्तों और रिश्तेदारों को मनाऊंगा।
मैं शपथ लेता हूं कि दिल्ली को साफ रखूंगा और कभी सड़क पर कूड़ा नहीं फेकूंगा।
सीएम ने लिखी बच्चों के नाम चिट्ठी
-दिल्ली के अखबारों में आज सीएम की बच्चों के नाम चिट्ठी छपी है।
- सीएम ने बच्चों से कहा है कि उन्हें यह देख कर तकलीफ होती है कि पॉल्यूशन की वजह से बच्चे बीमार हो रहे हैं।
- उन्होंने चिट्ठी में बच्चों को ऑड-ईवन स्कीम के बारे में बताते हुए इसके फायदे भी गिनाए हैं।
-उन्होंने बच्चों से अपील की है कि वह अपने मात-पिता, रिश्तेदारों को इस प्लान को कामयाब बनाने के लिए समझाएंगे।
आगे की स्लाइड में देखिए सीएम की बच्चों को लिखी चिट्ठी की फोटो।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva